《桐花自注：鸭城别业盛开，旧题已忘其半，因足成之》
清代·顾景文

始华曾记暮春时，五月香风着地吹。金井倚来添别恨，绣帘垂下说相思。

衰翁漫忆琅玕实，小凤先巢翡翠枝。非雾非花劳想象，道家装束最相宜。

作者简介：顾景文（1631-1675）.字景行，号匏园，无锡人。诸生。端文公曾孙，才华瞻逸，早岁一诗文名一时，晚年杜门养疴，惟守少陵放翁二集，有《匏园诗稿》、《楚游草》行世。